Акрамя вуліц, значная ўвага будзе нададзена і многім збудаванням. Так, будзе праведзена рэканструкцыя дзятлаўскай аўтастанцыі, інтэрната ААТ “Будкомплекс” (пад жылы дом). Распрацоўваецца праектна-каштарысная дакументацыя для рэканструкцыі такога важнага гарадскога аб’екта, як гасцініца “Ліпічанка”. У наступныя два гады наогул збіраюцца выканаць шмат разнастайных работ. Плануецца адрамантаваць фасады Дома гандлю, Дома быту, паліклінікі, адміністрацыйных будынкаў прадпрыемстваў і арганізацый горада, будынак раённай бальніцы, добраўпарадкаваць іх тэрыторыі, рэканструяваць гарадскія ачысныя збудаванні, палац Радзівілаў (пад музей), капітальна адрамантаваць лазнева-аздараўленчы комплекс, вуліцу Азёрную (распрацоўваецца праектна-каштарысная дакументацыя). На шэрагу вуліц райцэнтра будуць пракладзены інжынерныя сеткі.